pythainlp/thaigov-v2-corpus-22032023 huggingface dataset:
วันเสาร์ที่ 15 มกราคม 2565
ดีอีเอส พบข่าวปลอมเงินกู้-ค่าแรงคนสนใจมาก
ดีอีเอส พบข่าวปลอมเงินกู้-ค่าแรงคนสนใจมาก
กระทรวงดิจิทัลฯสรุปสถานการณ์ข่าวปลอมรอบสัปดาห์พบเฟคนิวส์อ้างชื่อสถาบันการเงินเปิดให้กู้เงินแบบให้เปล่า-ผ่อนต่ำและข่าวลวงเรื่องแรงงานติดTop 10ข่าวปลอมคนสนใจสูงสุด
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าจากสถานการณ์ทางเศรษฐกิจที่ประชาชนให้ความสำคัญกับปัญหาปากท้องและรายได้ครัวเรือนส่งผลให้มีการสร้างและเผยแพร่ข่าวปลอมโดยใช้ประโยชน์จากความกังวลของประชาชนในเรื่องดังกล่าวเพื่อดึงดูดความสนใจและลวงให้มีการส่งต่อข่าวปลอมเพื่อเข้าถึงคนในวงกว้าง
โดยพบว่าเริ่มมีความถี่ของข่าวปลอมที่อ้างชื่อสถาบันการเงินว่ามีโปรแกรมเงินกู้เงื่อนไขพิเศษที่ไม่สามารถเกิดขึ้นได้ในความเป็นจริงและยังพบข่าวปลอมในประเด็นที่เกี่ยวกับแรงงานและค่าแรงอีกด้วยซึ่งทั้งสองเรื่องติดอันดับข่าวปลอมที่มีคนสนใจจำนวนมาก
ทั้งนี้ผลการมอนิเตอร์และรับแจ้งข่าวปลอมประจำสัปดาห์ระหว่างวันที่7-13ม.ค. 65โดยศูนย์ต่อต้านข่าวปลอม.พบว่าข่าวปลอมที่มีคนสนใจสูงสุด10อันดับแรกได้แก่อันดับ1มัสยิดกลายเป็นสาขาของธนาคารอิสลาม1,000แห่งทั่วประเทศอันดับ2ใช้นิ้วหัวแม่มือจิกร่องระหว่างปากและใต้จมูกช่วยคนที่วูบหมดสติให้ฟื้นคืนอันดับ3มุสลิมไทยได้เป็นเจ้าของบัญชีธนาคารอิสลามทุกคนสามารถกู้เงินโดยไม่ต้องใช้หนี้คืนได้อันดับ4บขส.หยุดเดินรถทุกเส้นทางทั่วประเทศไทยอันดับ5ธ.ออมสินให้กู้ซื้อบ้าน1ล้านบาทผ่อนคืนเดือนละ10บาท
อันดับ6รักษาอาการเจ็บตาด้วยตนเองโดยใช้น้ำนมแม่หยอดตาอันดับ7กรมการจัดหางานจัดให้คนว่างงานหรือหารายได้เสริมเข้าร่วมกิจกรรมเพื่อรับเงินแสนอันดับ8นายกฯสั่งล็อกดาวน์5จังหวัดมีความเสี่ยงสูงอันดับ9ไมโครเวฟปล่อยคลื่นวิทยุออกมาขณะอุ่นอาหารทำให้เป็นอันตรายต่อสุขภาพและอันดับ10ลูกจ้างทดลองงานหากใช้สิทธิลาป่วยจะไม่ได้รับเงินค่าจ้างในวันที่ลาป่วย
สำหรับในรอบสัปดาห์ที่ผ่านมาศูนย์ต่อต้านข่าวปลอมมีข้อความเข้ามาทั้งสิ้น11,529,633ข้อความโดยจากการคัดกรองมีข้อความที่ต้องดำเนินการตรวจสอบ(Verify)จำนวน202ข้อความรวมเรื่องที่ต้องดำเนินการตรวจสอบ91เรื่องในจำนวนนี้เป็นข่าวเกี่ยวกับโควิด35เรื่อง
“อยากขอความร่วมมือจากประชาชนเมื่อได้รับข่าวสารข้อมูลผ่านโซเชียลควรตรวจสอบให้รอบด้านเลือกเชื่อเลือกแชร์และสามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้ไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87”นางสาวนพวรรณกล่าว
**************
วันพฤหัสบดีที่ 27 มกราคม 2565
สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จฯ แทนพระองค์ในพิธีพระราชทานรางวัลสมเด็จเจ้าฟ้ามหิดล ประจำปี 2563 และ 2564
สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จฯ แทนพระองค์ในพิธีพระราชทานรางวัลสมเด็จเจ้าฟ้ามหิดล ประจำปี 2563 และ 2564
วันนี้ (27 มกราคม 2565) เวลา 17.30 น. ณ พระที่นั่งจักรีมหาปราสาท พระบาทสมเด็จพระเจ้าอยู่หัว ทรงพระกรุณาโปรดเกล้าฯ ให้ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ประธานมูลนิธิรางวัลสมเด็จเจ้าฟ้ามหิดล ในพระบรมราชูปถัมภ์ เสด็จพระราชดำเนินแทนพระองค์ในพิธีพระราชทานรางวัลสมเด็จเจ้าฟ้ามหิดล ประจำปี 2563 และประจำปี 2564โดยผู้เข้ารับพระราชทานรางวัลสมเด็จเจ้าฟ้ามหิดลประจำปี 2563 ได้แก่ ศ.ดร.นพ.วาเลนติน ฟูสเตอร์ผู้อำนวยการศูนย์โรคหัวใจ และนายแพทย์ใหญ่ โรงพยาบาลเม้าท์ไซนาย นครนิวยอร์ก สหรัฐอเมริกา ในสาขาการแพทย์ และนพ.เบอนาร์ด พีคูลผู้ก่อตั้งและผู้อำนวยการบริหารองค์กรจัดหายาสำหรับโรคที่ถูกละเลย Drugs for Neglected Diseases initiative (DNDi) สาธารณรัฐฝรั่งเศส ในสาขาสาธารณสุข
สำหรับผู้เข้ารับพระราชทานรางวัลสมเด็จเจ้าฟ้ามหิดล ประจำปี 2564 มีเฉพาะสาขาการแพทย์ได้แก่ ศ.ดร.กอตอลิน กอริโก รองประธานอาวุโส บริษัทไบโอเอ็นเทค อาร์เอนเอ ฟาร์มาซูติคอล สหพันธรัฐเยอรมนี,ศ.ดร.นพ.ดรู ไวส์แมน ผู้อำนวยการแผนกวิจัยวัคซีนโรคติดเชื้อ และศาสตราจารย์ภาควิชาอายุรศาสตร์คณะแพทยศาสตร์ มหาวิทยาลัยเพนซิลวาเนีย ฟิลาเดลเฟีย สหรัฐอเมริกา และ ศ.ดร.ปีเตอร์ คุลลิส ศาสตราจารย์ภาควิชาชีวเคมีและชีววิทยาโมเลกุล มหาวิทยาลัยบริทิชโคลัมเบีย แวนคูเวอร์ แคนาดา ซึ่งทั้ง 3 ท่านได้ร่วมกันศึกษาวิจัยวิธีการนำเมสเซนเจอร์ อาร์เอนเอ (mRNA) มาใช้ในทางการแพทย์ โดยในปี 2549 ได้ร่วมกันค้นพบว่า การใช้นิวคลิโอไซด์ดัดแปลงช่วยลดปฏิกิริยาของเซลล์ต่อ RNA แปลกปลอมในการตรวจจับและยับยั้งการแปลรหัสจากRNA ที่กระตุ้นให้เกิดการอักเสบได้ ซึ่งเป็นก้าวสำคัญในการนำ mRNA มาใช้ประโยชน์เพื่อการป้องกันหรือรักษาโรคและเป็นรากฐานสำคัญในการนำเทคโนโลยี mRNA มาใช้ในการพัฒนาวัคซีนโควิด 19 ได้อย่างรวดเร็ว
ทั้งนี้ กระทรวงสาธารณสุขได้จัดงานเลี้ยงอาหารค่ำเพื่อเป็นเกียรติแก่ผู้รับพระราชทานรางวัลสมเด็จเจ้าฟ้ามหิดลประจำปี 2563 และประจำปี 2564 เมื่อวันที่ 24 มกราคม 2565 ณ โรงแรมแมนดาริน โอเรียนเต็ล กรุงเทพฯโดยมีนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เป็นประธาน พร้อมด้วย ศ.นพ.ประสิทธิ์ วัฒนาภา คณบดีคณะแพทยศาสตร์ศิริราชพยาบาล มหาวิทยาลัยมหิดล, ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข และนพ.เกียรติภูมิ วงศ์รจิต ปลัดกระทรวงสาธารณสุข พร้อมทั้งผู้บริหารระดับสูงของกระทรวงสาธารณสุขร่วมงาน
********************* 27 มกราคม 2565
วันจันทร์ที่ 29 พฤศจิกายน 2564
กระทรวงคมนาคมสรุปรายงานอุทกภัยในเส้นทางคมนาคม ข้อมูล ณ วันที่ 29 พฤศจิกายน 2564
กระทรวงคมนาคม โดยศูนย์ Command Center ภัยพิบัติกระทรวงคมนาคม สรุปรายงานอุทกภัยในเส้นทางคมนาคม รายละเอียดดังนี้
1. มีโครงข่ายคมนาคมได้รับผลกระทบ รวม 2 เส้นทาง จำนวน 3 แห่ง สามารถสัญจรผ่านได้ ทุกเส้นทาง
2. ถนนทางหลวง ได้รับผลกระทบ รวม 2 เส้นทาง จำนวน 3 แห่ง สามารถสัญจรผ่านได้ทุกเส้นทาง
3. ถนนทางหลวงชนบท การจราจรเข้าสู่สภาวะปกติสามารถสัญจรผ่านได้ทุกเส้นทาง
4. มีจังหวัดที่ได้รับผลกระทบจากเหตุอุทกภัย 2 จังหวัด ได้แก่ จังหวัดสงขลา และจังหวัดสตูล
5. การรถไฟแห่งประเทศไทย และบริษัท ขนส่ง จำกัด สามารถเดินรถได้ตามปกติ
6. กรมเจ้าท่า เฝ้าระวังสถานการณ์ระดับน้ำอย่างใกล้ชิด และเตรียมความพร้อมการช่วยเหลือประชาชน
7. กรมทางหลวงและกรมทางหลวงชนบท ติดตั้งป้ายและอุปกรณ์เพื่ออำนวยความสะดวกประชาชนในการสัญจรในพื้นที่เกิดประสบเหตุอุทกภัย ในส่วนของท่าเรือและท่าอากาศยาน ยังไม่มีรายงานการได้รับผลกระทบจากเหตุอุทกภัย
ทั้งนี้ สามารถสอบถามเส้นทาง ข้อมูลเพิ่มเติมหรือแจ้งเหตุอุทกภัย ได้ที่
- ศูนย์ปฏิบัติการความปลอดภัยคมนาคม โทร. 1356
- สายด่วนกรมทางหลวง โทร. 1586
- สายด่วนกรมทางหลวงชนบท โทร. 1146
- สายด่วนบริษัท ขนส่ง จำกัด โทร. 1490 เรียก บขส.
- สายด่วนการรถไฟแห่งประเทศไทย โทร. 1690
- สายด่วนกรมเจ้าท่า โทร. 1199
วันพฤหัสบดีที่ 3 มีนาคม 2565
​PM commends Employment Project for People with Social Disabilities for improving quality of life of PWDs
​PM commends Employment Project for People with Social Disabilities for improving quality of life of PWDs
March 1, 2022, at 08.30 hrs, at Santi Maitri Building, Government House, prior to the weekly cabinet meeting, Minister of Labor Suchart Chomklin led the delegation of Ministry’s executives, private employers, and people with disabilities employees under the 2022 “Employment Project for People with Social Disabilities”, to pay a courtesy call on Prime Minister and Defense Minister Gen. Prayut Chan-o-cha to expressed appreciation toward the Prime Minister and the Government for their support. The project is aimed to improve the quality of life of people with disabilities, to reduce inequality, and enhance opportunities to enable people with disabilities in Thailand to have access to welfare and government services, allowing them to have a career to support themselves and their families with dignity, facing no discrimination. The project is in line with the Prime Minister’s policy to propel the country toward “security, prosperity, and sustainability” without leaving anyone behind. Also attending the meeting were Deputy Prime Minister Gen. Prawit Wongsuwon, Minister of Interior Gen. Anupong Paojinda, and Prime Minister’s Secretary General Dissathat Hotrakit. Government Spokesperson Thanakorn Wangboonkongchana disclosed gist of the meeting as follows:
The Prime Minister listened to the briefing of the project with interest, and greeted participating employers and PWDs employees. Mr. Watcharaphon Dochana and Mr. Manochai Tangsuwan, participants with autism, presented a drawing of the Prime Minister, and a photoshop portrait of Deputy Prime Minister Gen. Prawit Wongsuwon respectively.
The “Employment Project for People with Social Disabilities” is another project implemented by the Department of Employment to promote PWDs employment and empowerment. The original target is to secure 1,000 work positions for socially disabled people, but so far 1,450 have been employed, which has generated 165,655,250 Baht/year in revenue. The goal now is to increase PWDs employment and revenue by 20% per year within the next 4 years of the project implementation.
วันศุกร์ที่ 8 ตุลาคม 2564
รฟม. ร่วมกับ แขวงทางหลวงสมุทรปราการ และ กทม. ป้องกันและแก้ไขปัญหาน้ำท่วมขัง บนถนนศรีนครินทร์
ตามแนวสายทางโครงการรถไฟฟ้าสายสีเหลือง ช่วงลาดพร้าว - สำโรง จึงได้ร่วมมือกันจัดหาเครื่องสูบน้ำ จำนวน 22 เครื่อง
การรถไฟฟ้าขนส่งมวลชนแห่งประเทศไทย (รฟม.) ร่วมกับ แขวงทางหลวงสมุทรปราการ กรมทางหลวง (ทล.) กระทรวงคมนาคม และกรุงเทพมหานคร (กทม.) ในการป้องกันและแก้ไขปัญหาน้ำท่วมขัง บนถนนศรีนครินทร์ ซึ่งอยู่ในแนวสายทางโครงการรถไฟฟ้าสายสีเหลือง ช่วงลาดพร้าว - สำโรง เพื่อบรรเทาความเดือดร้อนให้แก่ประชาชนและผู้ใช้เส้นทางในบริเวณดังกล่าว โดยในปัจจุบัน พื้นที่ตามแนวถนนศรีนครินทร์ ช่วงซอยแบริ่ง ถึง ซอยลาซาล มักจะประสบปัญหาน้ำท่วมขัง รอการระบายเมื่อมีฝนตกหนัก รฟม. และแขวงทางหลวงสมุทรปราการ จึงได้ร่วมมือกันจัดหาเครื่องสูบน้ำ จำนวน 22 เครื่อง เพื่อช่วยเร่งระบายน้ำบนถนนศรีนครินทร์ ออกสู่คลองสำโรง และคลองบางนา นอกจากนั้น ยังได้มอบหมายให้ บริษัท ซิโน-ไทย เอ็นจีเนียริ่ง แอนด์ คอนสตรัคชั่น จำกัด (มหาชน) ผู้รับจ้างก่อสร้างงานโยธาโครงการรถไฟฟ้าสายสีเหลืองฯ หมั่นดูแลบำรุงรักษาและเติมน้ำมันเครื่องปั๊มน้ำ เพื่อให้พร้อมใช้งานได้ตลอดเวลา พร้อมทั้งตรวจสอบและขุดลอกบ่อพักและท่อระบายน้ำอย่างสม่ำเสมอ เพื่อไม่ให้มีสิ่งอุดตันและกีดขวางทางระบายน้ำ
อีกทั้ง รฟม. ยังได้ลงพื้นที่ร่วมกับ สำนักการระบายน้ำ กรุงเทพมหานคร และหน่วยงานที่เกี่ยวข้อง เพื่อตรวจสอบและหารือแนวทางแก้ไขปัญหาน้ำท่วมขังเป็นประจำทุกสัปดาห์ โดยเฉพาะการสำรวจพื้นที่ลุ่มต่ำในแนวถนนศรีนครินทร์ บริเวณหน้าโรงแรมโนโวเทล รวมไปถึงการตรวจสอบระบบระบายน้ำ บริเวณสถานีศรีเอี่ยม และได้กำชับให้ผู้รับจ้างก่อสร้างงานโยธา ดำเนินการขุดลอกลำรางระบายน้ำอย่างต่อเนื่องเพื่อเพิ่มประสิทธิภาพการระบายน้ำให้ดีมากยิ่งขึ้น ตลอดจนจัดเจ้าหน้าที่พร้อมอำนวยความสะดวกให้แก่ประชาชนและชุมชนตามแนวสายทางที่อาจจะได้รับผลกระทบจากการดำเนินงานก่อสร้างโครงการรถไฟฟ้าสายสีเหลืองฯ สามารถติดตามรายละเอียดโครงการรถไฟฟ้าสายสีเหลืองฯ ได้ที่เฟซบุ๊กแฟนเพจ โครงการรถไฟฟ้าสายสีเหลือง ช่วงลาดพร้าว - สำโรง ไลน์แอด : mrtyellowline และเว็บไซต์โครงการรถไฟฟ้าสายสีเหลืองฯ https://mrta-yellowline.com
วันพฤหัสบดีที่ 8 กรกฎาคม 2564
รมต.อนุชา มั่นใจ ไทยพร้อมเป็นเจ้าภาพประชุม “เอเปค” เตรียมจัดแคมเปญเชิญชวนประชาชนมีส่วนร่วมในการเป็นเจ้าภาพที่ดี
รมต.อนุชา มั่นใจ ไทยพร้อมเป็นเจ้าภาพประชุม “เอเปค” เตรียมจัดแคมเปญเชิญชวนประชาชนมีส่วนร่วมในการเป็นเจ้าภาพที่ดี
นายอนุชา นาคาศัย รัฐมนตรีประจำสำนักนายกรัฐมนตรี เปิดเผยภายหลังการประชุมคณะอนุกรรมการด้านประชาสัมพันธ์เพื่อเตรียมการจัดการประชุมผู้นำเขตเศรษฐกิจเอเปคและการประชุมที่เกี่ยวข้อง ในช่วงที่ไทยเป็นเจ้าภาพจัดการประชุมเอเปคปี พ.ศ. 2565 ครั้งที่ 2/2564 ว่า คณะทำงานได้ร่วมประชุมเพื่อหารือในการกำหนดยุทธศาสตร์การประชาสัมพันธ์ โดยเน้นการมีส่วนร่วมของทุกภาคส่วน โดยเฉพาะภาคประชาชน ซึ่งในช่วงเดือนพฤศจิกายน 2564 ประเทศไทยจะรับช่วงการเป็นเจ้าภาพการประชุมเอเปคอย่างเป็นทางการจากประเทศนิวซีแลนด์
รัฐมนตรีประจำสำนักนายกรัฐมนตรี กล่าวเพิ่มเติมว่า ในส่วนของการประชาสัมพันธ์การประชุมเอเปค เบื้องต้นจะเร่งสร้างความตระหนักรู้แก่ภาคประชาชน ซึ่งตนได้เน้นย้ำที่ประชุมว่าต้องทำให้ประชาชนรู้ว่าเราได้อะไรจากการประชุมเอเปค พี่น้องประชาชนคนไทยจะได้รับผลประโยชน์จากการเป็นเจ้าภาพจัดการประชุมครั้งนี้ ทั้งทางด้านการค้า การลงทุน การท่องเที่ยว และภาคส่วนอื่นๆ ซึ่งจะเป็นโอกาสในการช่วยเสริมสร้างเศรษฐกิจของประเทศ และพัฒนาคุณภาพชีวิตของประชาชน รวมทั้งเราจะเป็นเจ้าภาพที่ดีได้อย่างไรบ้าง โดยเน้นการสื่อสารทุกช่องทางทั้ง On Air, Online, On ground
ทั้งนี้ ผลการประชุมคณะอนุกรรมการด้านประชาสัมพันธ์ฯ จะนำไปหารือในที่ประชุมระดับชาติอีกครั้งในวันที่ 12 กรกฎาคม 2564 โดยมี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมเป็นประธาน
..............................
วันจันทร์ที่ 23 พฤษภาคม 2565
รัฐบาลผ่อนปรนเดินทางข้ามพรมแดน คุมเข้มลักลอบเข้าประเทศผิดกฎหมาย เปิดเพิ่มด่านไทยลาว ”ช่องเม็ก” วันนี้
รองโฆษกฯ เผยรัฐบาลผ่อนปรนเดินทางข้ามพรมแดน คุมเข้มลักลอบเข้าประเทศผิดกฎหมาย เปิดเพิ่มด่านไทยลาว ”ช่องเม็ก” วันนี้
วันนี้ (23 พ.ค.65) นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า ตามที่ ศบค. ได้ออกมาตรการผ่อนปรนการเดินเข้าประเทศ ซึ่งครอบคลุมการเดินทางผ่านด่านทางบก จะเริ่มบังคับใช้ 1 มิ.ย.นี้ เช่นกัน โดยไม่มีการกักตัว แต่ยังคงการคัดกรองอาการ และตรวจสอบเอกสารการฉีดวัคซีน เพื่อลงระบบเข้าประเทศ ทั้งนี้ ผู้เดินทางที่ไม่มีสัญชาติไทยและข้ามพรมแดนด้วยบัตรผ่านแดน ต้องเป็นผู้ที่ฉีดวัคซีนครบถ้วนเท่านั้น ส่วนคนไทย (ใช้หนังสือเดินทางหรือบัตรผ่านแดน) และต่างชาติที่ใช้หนังสือเดินทาง หากไม่มีผลการฉีดวัคซีน ให้แสดงผลตรวจ Pro ATK อย่างไรก็ตาม การเฝ้าระวังการลักลอบข้ามแดนผิดกฎหมาย ยังคงเป็นไปอย่างเข้มงวด เพื่อให้การเปิดประเทศเป็นไปอย่างปลอดภัยตามข้อสั่งการนายกรัฐมนตรี
กระทรวงกลาโหมในฐานะเป็นผู้รับผิดชอบหลัก ร่วมกับกระทรวงมหาดไทย รายงานว่า ยอดสะสมผู้เข้าเมืองผิดกฎหมายตั้งแต่ 1 ม.ค. 65 จนถึงปัจจุบัน มีผู้ถูกจับกุม ณ พื้นที่ชายแดนและพื้นที่ติดชายแดน จำนวน 5.8 หมื่นราย จำนวนผู้นำพา 1,351 ราย เฉพาะช่วง 1–18 พ.ค. จำนวนผู้ถูกจับกุม เกือบหนึ่งหมื่นราย ผู้นำพา 244 ราย
นางสาวรัชดา กล่าวต่อว่า นับตั้งแต่ 1 พ.ค. ที่ผ่านมา ศบค.ได้อนุญาตให้เปิดด่านชายแดนถาวรอย่างเป็นทางการ จำนวน 17 จังหวัด 31 ด่าน โดยขึ้นอยู่กับความพร้อมของแต่ละด่าน ซึ่งด่านพรมแดนไทย-มาเลเซีย เช่นที่ สงขลา และสตูล มีนักท่องเที่ยวให้ความสนใจอย่างมาก ส่งผลต่อเศรษฐกิจในพื้นที่อย่างเห็นได้ชัด อย่างไรก็ตามอาจมีบางจุดที่ยังไม่คึกคักเหมือนช่วงก่อนหน้าโควิด-19 เพราะต้องขึ้นอยู่กับความพร้อมของประเทศเพื่อนบ้านด้วย สำหรับในวันจันทร์ที่ 23 พ.ค.นี้ จะมีการเปิดด่านช่องเม็ก อ.สิรินธร จ.อุบลราชธานี เพื่อกระตุ้นเศรษฐกิจที่ซบเซามาอย่างยาวนาน และข่าวการเปิดด่านนี้ทางพื้นที่รายงานว่า ได้สร้างความดีใจให้กับชาวลาวที่ต้องการเดินทางเข้ามาซื้อสินค้าและเยี่ยมญาติฝั่งไทยอีกด้วย
------------
วันเสาร์ที่ 11 มิถุนายน 2565
ครม. ไฟเขียว! ร่าง พ.ร.บ.คู่ชีวิต เปิดทางคู่รักเพศเดียวกัน ให้รับเลี้ยงลูกบุญธรรม - จัดการมรดกได้
.....
ที่ประชุม ครม. (7 มิ.ย. 65) เห็นชอบร่าง พ.ร.บ.คู่ชีวิต และร่าง พ.ร.บ.แก้ไขเพิ่มเติมประมวลกฎหมายแพ่งและพาณิชย์ เพื่อเป็นกฎหมายที่รองรับความสัมพันธ์ของการอยู่ร่วมกันเป็นครอบครัวระหว่างบุคคลเพศเดียวกัน โดยมีการอุปการะเลี้ยงดูและมีความสัมพันธ์ในด้านอื่น ๆ ไม่แตกต่างไปจากคู่สมรส หลังรัฐบาลได้รับฟังความคิดเห็นครอบคลุมทุกกลุ่มในทุกมิติ เนื่องจากประเทศไทยเป็นสังคมพหุวัฒนธรรม
.
ตัวอย่างสิทธิและหน้าที่คู่ชีวิตตามกฎหมายดังกล่าว เช่น
1.หน้าที่ในการอุปการะเลี้ยงดูซึ่งกันและกัน
2.อำนาจจัดการแทนผู้เสียหายในคดีอาญาเช่นเดียวกับสามีหรือภริยา
3.สิทธิรับลูกบุญธรรมร่วมกัน
4.สิทธิรับมรดกในฐานะทายาทโดยธรรม
5.สิทธิและหน้าที่ในการเป็นผู้อนุบาลหรือผู้พิทักษ์ หากอีกฝ่ายเป็นคนไร้ หรือเสมือนไร้ความสามารถ
6.สิทธิเซ็นยินยอมให้รักษาพยาบาลอีกฝ่าย
7.สิทธิจัดการศพ
.
อ่านเพิ่มเติม คลิกhttps://www.thaigov.go.th/news/contents/details/55478
#ไทยคู่ฟ้า#ร่วมต้านโควิด19
-------------------
วันอังคารที่ 29 มิถุนายน 2564
ปลัด วธ. ร่วมประชุมคณะกรรมการจัดงานสมัชชาคุณธรรมแห่งชาติ ปีงบประมาณ ๒๕๖๔ (ครั้งที่ ๒/๒๕๖๔)
ประชุมคณะกรรมการจัดงานสมัชชาคุณธรรมแห่งชาติ ปีงบประมาณ ๒๕๖๔ (ครั้งที่ ๒/๒๕๖๔) ผ่านระบบ Zoom
วันที่ ๒๙ มิถุนายน ๒๕๖๔ เวลา ๑๓.๓๐ น. นางยุพา ทวีวัฒนะกิจบวร ปลัดกระทรวงวัฒนธรรม ร่วมประชุมคณะกรรมการจัดงานสมัชชาคุณธรรมแห่งชาติ ปีงบประมาณ ๒๕๖๔ (ครั้งที่ ๒/๒๕๖๔) ผ่านระบบ Zoom โดยมี นางสาวเพชรรัตน์ สายทอง ผู้ช่วยปลัดกระทรวงวัฒนธรรม คณะกรรมการฯ และเจ้าหน้าที่ที่เกี่ยวข้อง เข้าร่วม ณ ห้องประชุม ๑ ชั้น ๘ กระทรวงวัฒนธรรม
วันพฤหัสบดีที่ 16 กันยายน 2564
สำนักงานปลัดกระทรวงยุติธรรมคว้ารางวัลเลิศรัฐ PMQA ๔.๐ ระดับก้าวหน้า
สำนักงานปลัดกระทรวงยุติธรรมคว้ารางวัลเลิศรัฐ PMQA ๔.๐ ระดับก้าวหน้า
ในวันพฤหัสบดีที่ ๑๖ กันยายน ๒๕๖๔ สำนักงานปลัดกระทรวงยุติธรรม โดยศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม รับมอบรางวัลคุณภาพการบริหารจัดการภาครัฐ ๔.๐ (PMQA ๔.๐) ระดับก้าวหน้า (Advance) จากนายวิษณุ เครืองาม รองนายกรัฐมนตรี (ประธานในพิธี) ผ่านระบบอิเล็กทรอนิกส์ ในพิธีมอบรางวัลเลิศรัฐ 2564 ผ่านระบบออนไลน์ ทั้งนี้ รางวัลเลิศรัฐ (Public Sector Excellence Awards : PSE Awards) เป็นรางวัลที่สำนักงานคณะกรรมการพัฒนาระบบราชการ (ก.พ.ร.) มอบให้กับหน่วยงานของรัฐที่ดำเนินการพัฒนาองค์กรอย่างต่อเนื่อง และมีผลดำเนินการปรับปรุงองค์กรตามเกณฑ์คุณภาพการบริหารจัดการภาครัฐอย่างโดดเด่น เพื่อส่งเสริมให้ส่วนราชการยกระดับมาตรฐานคุณภาพการให้บริการ ให้เทียบเท่าสากลตามเกณฑ์คุณภาพการบริหารจัดการภาครัฐ และมุ่งสู่การเป็นองค์กรที่มีความเป็นเลิศอย่างยั่งยืน
วันอังคารที่ 28 มิถุนายน 2565
ครม. ไฟเขียว! ยกเว้นอากรนำเข้า Car seat สำหรับเด็ก ถึง 31 ธ.ค. 66 บรรเทาค่าใช้จ่าย ส่งเสริมความปลอดภัย - ปฏิบัติตามกฎหมายจราจร
.....
ที่ประชุม ครม. (28 มิ.ย. 65) เห็นชอบการยกเว้นอากรนำเข้า (ร้อยละ 20) สำหรับที่นั่งนิรภัยสำหรับเด็ก (Car seat) ตามร่างประกาศกระทรวงการคลัง ลดอัตราอากร และยกเว้นศุลกากร ตาม ม.12 แห่ง พ.ร.ก.พิกัดอัตราศุลกากร พ.ศ. 2530 โดยมีผลนับถัดจากวันที่ประกาศในราชกิจจานุเบกษา ถึง 31 ธ.ค. 66
.
เพื่อบรรเทาภาระค่าใช้จ่ายประชาชน สนับสนุนความปลอดภัย ส่งเสริมให้เกิดการใช้ที่นั่งนิรภัยสำหรับเด็ก และเป็นการปฏิบัติตามกฎหมาย พ.ร.บ.จราจรทางบก ฉบับที่ 13 ที่จะเริ่มบังคับใช้ 4 ก.ย. 65 ซึ่งคาดว่าจะมีความต้องการใช้สูงขึ้น โดยปัจจุบันตลาด Car seat สำหรับเด็ก ส่วนใหญ่เป็นการนำเข้าจากต่างประเทศ ในไทยยังมีการผลิตน้อย มติ ครม. ดังกล่าว จึงเป็นการช่วยลดราคาสินค้าให้กับผู้ปกครองได้
#ไทยคู่ฟ้า#ร่วมต้านโควิด19
-------------------
วันอังคารที่ 17 พฤษภาคม 2565
รองนายกฯ นายวิษณุฯ ผู้แทนรัฐบาลร่วมพระราชพิธีแสดงความอาลัยการเสด็จสวรรคตของ เชค เคาะลีฟะฮ์ บิน ซัยยิด อัลนะฮ์ยาน
นายวิษณุ เครืองาม รองนายกรัฐมนตรี เป็นผู้แทนรัฐบาลไทยเข้าร่วมพระราชพิธีแสดงความอาลัยการเสด็จสวรรคตของ เชค เคาะลีฟะฮ์ บิน ซัยยิด อัลนะฮ์ยาน (His Highness Sheikh Khalifa bin Zayed Al Nahyan) ประธานาธิบดีสหรัฐอาหรับเอมิเรตส์ และเจ้าผู้ครองรัฐอาบูดาบี
วันที่ 16 พฤษภาคม 2565ณ Presidential Flight กรุงอาบูดาบีสหรัฐอาหรับเอมิเรตส์นายวิษณุ เครืองาม รองนายกรัฐมนตรี เป็นผู้แทนรัฐบาลไทยเข้าร่วมพระราชพิธีแสดงความอาลัยการเสด็จสวรรคตของ เชค เคาะลีฟะฮ์ บิน ซัยยิด อัลนะฮ์ยาน (His Highness SheikhKhalifa bin Zayed Al Nahyan) ประธานาธิบดีสหรัฐอาหรับเอมิเรตส์ และเจ้าผู้ครองรัฐอาบูดาบี
โดย นายวิษณุ เครืองาม ได้เข้าเฝ้าเชค มุฮัมมัด บิน ซัยยิด อัลนะฮ์ยาน (His Highness Sheikh Mohammedbin Zayed Al Nahyan) มกุฎราชกุมารรัฐอาบูดาบีและรองผู้บัญชาการทหารสูงสุดสหรัฐอาหรับเอมิเรตส์ซึ่งได้ขึ้นดำรงตำแหน่งประธานาธิบดีสหรัฐอาหรับเอมิเรตส์และเจ้าผู้ครองรัฐอาบูดาบีพระองค์ใหม่
วันพฤหัสบดีที่ 8 กรกฎาคม 2564
พม. เข้าช่วยเหลือเด็กชายตาบอด อยู่ตามลำพัง หลังแม่ติดโควิด เสียชีวิต - พ่อป่วยโควิด รักษาตัวโรงพยาบาลสนาม ที่ย่านบางแค กทม.
พม. เข้าช่วยเหลือเด็กชายตาบอด อยู่ตามลำพัง หลังแม่ติดโควิด เสียชีวิต - พ่อป่วยโควิด รักษาตัวโรงพยาบาลสนาม ที่ย่านบางแค กทม.
วันที่ 5 ก.ค. 64เวลา 18.00 น. ที่กระทรวงการพัฒนาสังคมและความมั่นคงของมนุษย์ ถนนกรุงเกษม สะพานขาว กรุงเทพมหานครนางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.)เปิดเผยว่า จากกรณีเด็กชายพิการทางการเห็น ตาบอดสนิททั้ง 2 ข้าง อายุ 12 ปี ซึ่งเสี่ยงติดเชื้อโควิด-19 ต้องอาศัยอยู่ตามลำพัง ที่ย่านบางแค กรุงเทพฯ เนื่องจากมารดาเสียชีวิตด้วยโรคโควิด-19 และบิดาอยู่ระหว่างการรักษาตัวที่โรงพยาบาลสนามบุษราคัม อิมแพคเมืองทองธานี เพราะติดเชื้อโควิด-19 ต้องอาศัยลุงเพื่อนบ้านให้การดูแล โดยมีการขอความช่วยเหลือจากหน่วยงานที่เกี่ยวข้อง
นางพัชรีกล่าวต่อไปว่า กระทรวงการพัฒนาสังคมและความมั่นคงของมนุษย์ (พม.) ได้มอบหมายกรมส่งเสริมและพัฒนาคุณภาพชีวิตคนพิการ (พก.) ดำเนินการให้ความช่วยเหลือเด็กชายรายดังกล่าว โดยได้ประสานสอบข้อเท็จจริงเบื้องต้นกับบิดาของเด็ก ทราบว่าบิดาประสงค์ให้เด็กอยู่ในความดูแลของลุงที่เป็นเพื่อนบ้าน ขณะที่พักอาศัยตามลำพังในห้องเช่า ชั้น 4 โดยมีลุงคอยให้ความดูแลช่วยเหลือต่างๆ ซึ่งขณะนี้ เด็กมีสุขภาพร่างกายแข็งแรงดี ไม่มีอาการป่วย และเคยเข้ารับการตรวจหาเชื้อโควิด-19 เมื่อวันที่ 30 มิ.ย. 2564 ผลปรากฏว่าไม่พบเชื้อ แต่ลุงที่เป็นผู้ดูแลมีความกังวลใจ จึงความประสงค์ให้เด็กเข้ารับการตรวจหาเชื้ออีกครั้ง ซึ่งวันนี้ (5 ก.ค. 64) กระทรวง พม. โดย พก. ได้นำเด็กและลุงพร้อมครอบครัวไปตรวจหาเชื้อโควิด-19 ที่สถาบันสิรินธรเพื่อการฟื้นฟูสมรรถภาพทางการแพทย์แห่งชาติ โดยได้ร่วมทีมงานเพจ "เส้นด้าย" จัดหารถรับ-ส่ง อำนวยความสะดวก ทั้งนี้ หากผลตรวจหาเชื้อพบว่า เด็กติดเชื้อโควิด-19 กระทรวง พม. โดย พก. พร้อมดำเนินการส่งตัวเข้ารับการรักษาที่โรงพยาบาลสนามบ้านวิทยาศาสตร์สิรินธรเพื่อคนพิการ และหากปรากฏว่า ไม่ติดเชื้อโควิด-19 กระทรวง พม. จะรับเด็กเข้าอยู่ในการดูแลของหน่วยงานสังกัด พก. ตามความประสงค์ของบิดาต่อไป
นางพัชรีกล่าวเพิ่มเติมว่า หากพบคนพิการที่ประสบปัญหาความเดือดร้อนและความยากลำบากจากผลกระทบของโรคโควิด-19 สามารถติดต่อได้ที่ สายด่วนเพื่อคนพิการ โทร. 1479 บริการ 24 ชั่วโมง ศูนย์ช่วยเหลือสังคม สายด่วน พม. โทร. 1300 บริการ 24 ชั่วโมง และสำนักงานพัฒนาสังคมและความมั่นคงของมนุษย์จังหวัดทั่วประเทศ หรือประสานขอความช่วยเหลือผ่าน อพม. ในพื้นที่
วันอังคารที่ 23 สิงหาคม 2565
ปลัด พม. เปิดงานนวัตกรรมภูมิปัญญาผู้สูงอายุ สร้างงาน สร้างอาชีพ “สังคมดี ด้วยภูมิปัญญา  เวลา และความรัก” พร้อมมอบรางวัลคลังปัญญาผู้สูงอายุดีเด่น กทม. ปี 2565
ปลัด พม. เปิดงานนวัตกรรมภูมิปัญญาผู้สูงอายุ สร้างงาน สร้างอาชีพ “สังคมดี ด้วยภูมิปัญญา  เวลา และความรัก” พร้อมมอบรางวัลคลังปัญญาผู้สูงอายุดีเด่น กทม. ปี 2565
เมื่อวันที่ 22 ส.ค. 65 เวลา 14.00 น. นางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.) เป็นประธานในพิธีเปิดงานนวัตกรรมภูมิปัญญาผู้สูงอายุ สร้างงาน สร้างอาชีพ “สังคมดี ด้วยภูมิปัญญา เวลา และความรัก” ซึ่งจัดระหว่างวันที่ 22 - 23 สิงหาคม 2565 เพื่อสร้างความรู้ ความเข้าใจ ในการนำนวัตกรรมภูมิปัญญาท้องถิ่นมาใช้ในชีวิตประจำวัน และถ่ายทอดภูมิปัญญาผู้สูงอายุเพื่อสร้างงาน อาชีพ และรายได้ อีกทั้งให้ความรู้เรื่องสิทธิและสวัสดิการในการเข้าสู่การเป็นแรงงานสำหรับผู้สูงอายุ และสร้างความตระหนักให้สังคมได้เห็นความสำคัญของการจ้างงานผู้สูงอายุ นอกจากนี้ เป็นประธานในพิธีมอบรางวัลคลังปัญญาผู้สูงอายุดีเด่นกรุงเทพมหานคร ประจำปี 2565 ให้แก่ นางสุขสงวน ทองมา ผู้มีภูมิปัญญาด้านศิลปะ วัฒนธรรม ประเพณี ณ ลานอเนกประสงค์ชั้น 2 อาคารรัฐประศาสนภักดี (อาคาร B) ศูนย์ราชการเฉลิมพระเกียรติ 80 พรรษา 5 ธันวาคม 2550 ถนนแจ้งวัฒนะ เขตหลักสี่ กรุงเทพฯ
นางพัชรี กล่าวว่า งานนวัตกรรมภูมิปัญญาผู้สูงอายุ สร้างงาน สร้างอาชีพ “สังคมดี ด้วยภูมิปัญญา เวลา และความรัก” ในวันนี้ จัดโดยกระทรวง พม. โดยกรมกิจการผู้สูงอายุ (ผส.) เพื่อสานต่อภูมิปัญญาผู้สูงอายุ เพราะปัจจุบันประเทศไทยเข้าสู่สังคมสูงอายุอย่างเต็มรูปแบบ เพราะฉะนั้นแล้ว การที่จะทำให้ผู้สูงอายุอยู่ได้อย่างมีความสุข จำเป็นต้องมี 1) ภูมิปัญญาที่มาจากประสบการณ์ด้านต่างๆ และให้ประชาชนทั่วไปได้รับรู้ว่ามีความสำคัญอย่างไรบ้าง 2) นวัตกรรมในการนำองค์ความรู้ ภูมิปัญญาผู้สูงอายุ เช่น ด้านอาหารที่ผู้สูงอายุทานได้ง่ายและเป็นผลดีต่อสุขภาพ หรือด้านสิ่งอำนวยความสะดวก ที่จะทำให้ผู้สูงอายุใช้ชีวิตประจำวันได้สะดวกสบายมากขึ้น อาทิ ที่นั่งพิเศษ ซึ่งวันนี้ เราต้องการถ่ายทอดองค์ความรู้ของผู้สูงอายุไปสู่ลูกหลาน เพราะฉะนั้น งานครั้งนี้จะทำให้เห็นถึงการถ่ายทอดองค์ความรู้ของผู้สูงอายุไปสู่เด็ก เยาวชนรุ่นหลัง เพื่อให้เกิดประโยชน์กับประเทศและสังคมไทยในอนาคต ซึ่งเรามีผู้สูงอายุจำนวนมากทั่วประเทศ แต่เราจะต้องนำองค์ความรู้ของผู้สูงอายุนั้นมาใช้จริง อีกทั้งการจ้างงานผู้สูงอายุ อยากให้ภาคเอกชนให้ความสำคัญว่าสามารถจ้างงานผู้สูงอายุได้ เพราะผู้สูงอายุยังมีองค์ความรู้ แข็งแรงพอที่จะเป็นกำลังสำคัญในการช่วยพัฒนาประเทศต่อไปได้
นางพัชรี กล่าวเพิ่มเติมว่า งานวันนี้ เรามีนิทรรศการองค์ความรู้ภูมิปัญญาต่างๆ ที่เราได้ถ่ายทอดมาจากทั่วประเทศ เพื่อเผยแพร่ให้กับพี่น้องประชาชน และมีนิทรรศการนวัตกรรมใหม่ๆ ที่เรามีคณะทำงานด้านนวัตกรรมที่ได้ศึกษามาแล้ว อีกทั้งนิทรรศการการจ้างงานผู้สูงอายุ เพื่อให้ผู้สูงอายุได้รับรู้เรื่องสิทธิบริการต่างๆ จากการจ้างงานของภาคเอกชน ทั้งนี้ เราคาดหวังว่าสังคมจะให้ความสำคัญกับเรื่องของผู้สูงอายุมากขึ้น นอกจากนี้ ยังมีการเสวนา เรื่อง “สานต่อภูมิปัญญา พัฒนา สร้างสรรค์ เสริมสร้างสังคมผู้สูงอายุ” และ เรื่อง “การส่งเสริมการจ้างงานผู้สูงอายุเพื่อเข้าถึงงาน เข้าถึงสิทธิ” การแสดง Talk show “ผู้สูงอายุสุขใจ สูงวัยอย่างมีคุณค่า” การแสดงของเครือข่ายชมรมผู้สูงอายุ และบูธแสดงผลิตภัณฑ์สินค้าผู้สูงอายุ มากกว่า 50 บูธ
วันเสาร์ที่ 26 มีนาคม 2565
ดีอีเอส เผยเฟคนิวส์อ้างชื่อแบงก์เริ่มไร้พลัง พบมากแต่คนสนใจน้อย
ดีอีเอส เผยเฟคนิวส์อ้างชื่อแบงก์เริ่มไร้พลัง พบมากแต่คนสนใจน้อย
โฆษกดีอีเอสฝ่ายการเมืองสรุปสถานการณ์ข่าวปลอมรอบสัปดาห์พบหลายเรื่องที่ต้องตรวจสอบเป็นประเด็นโครงการสินเชื่อแคมเปญเงินกู้มาตรการจูงใจจากธนาคารใหญ่หลายแห่งแต่คนสนใจน้อยจนหลุดจาก5อันดับข่าวที่ได้รับความสนใจมากสุด
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าผลการมอนิเตอร์ระหว่างวันที่18-24มี.ค. 65ศูนย์ต่อต้านข่าวปลอมพบข้อความที่เข้ามาจำนวน11,653,791 ข้อความโดยจากการคัดกรองมีข้อความที่ต้องดำเนินการตรวจสอบ(Verify)จำนวน245ข้อความรวมเรื่องที่ต้องดำเนินการตรวจสอบ130เรื่องโดยสัดส่วนหลักอยู่ในกลุ่มนโยบายรัฐบาล/ข่าวสารทางราชการจำนวน70เรื่อง
ทั้งนี้พบว่ายังคงมีการแชร์ข่าวธนาคารหลายแห่งเปิดโครงการสินเชื่อหรือแคมเปญเงินกู้ดอกเบี้ยต่ำผ่อนยาวรวมถึงแจกเงินเนื่องในวาระพิเศษในจำนวนนี้มีทั้งข่าวจริงข่าวบิดเบือนและข่าวปลอมอย่างไรก็ตามมีข้อสังเกตว่าข่าวในกลุ่มนี้เริ่มเป็นที่สนใจน้อยลงและในสัปดาห์ล่าสุดนี้หลุดอันดับท็อป5ของข่าวที่มีผู้สนใจมากสุด
โดยข่าวปลอมที่ได้รับความสนใจมากสุด5อันดับแรกในช่วงวันที่18-24มี.ค.นี้ประกอบด้วยอันดับ1รพ.พุทธชินราชพิษณุโลกให้พระสงฆ์เข้าแถวเสมอโยมชาย-หญิงเพราะมีเรื่องศาสนามาเกี่ยวข้องอันดับ2เติมน้ำมันพืชแทนน้ำมันดีเซลช่วยให้รถยนต์ประหยัดน้ำมันมากขึ้นอันดับ3ลอตเตอรี่สัญลักษณ์ผีน้อยและกบไชโยมีโอกาสถูกรางวัลสูงกว่าแบบอื่นอันดับ4มีติ่งเนื้อขึ้นบริเวณคอแขนข้อมือเสี่ยงป่วยเป็นโรคอ้วนโรคเบาหวานโรคหัวใจและไขมันในเลือดสูงและอันดับ5กินเม็ดชานมไข่มุกทำให้เป็นโรคมะเร็ง
“จากการมอนิเตอร์และตรวจสอบเบาะแสข่าวปลอมอย่างต่อเนื่องเห็นแนวโน้มที่ดีในการตระหนักรู้เท่าทันข่าวปลอมและยังต้องขอความร่วมมือประชาชนเมื่อได้รับข้อมูลผ่านโซเชียลอย่าเพิ่งหลงเชื่อในทันทีขอความร่วมมือไม่ส่งหรือแชร์ข้อมูลโดยสามารถแจ้งข้อมูลมายังศูนย์ฯเพื่อช่วยประสานงานกับหน่วยงานที่เกี่ยวข้องเพื่อตรวจสอบและยืนยันข้อเท็จจริงต่อไปและสามารถติดตามและแจ้งเบาะแสข่าวปลอมได้ผ่านช่องทางต่างๆดังนี้ไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87”นางสาวนพวรรณกล่าว
**************
วันพฤหัสบดีที่ 9 มิถุนายน 2565
ปลดล็อค กัญชา-กัญชง พืชเศรษฐกิจใหม่ของคนไทย
วันพฤหัสบดีที่ 9 มิถุนายน 2565
ต่อจากนี้ไป ขอเชิญรับฟังไทยคู่ฟ้า ค่ะ
วันนี้(9มิ.ย.65) เป็นวันแรกที่ประกาศกระทรวงสาธารณสุข เรื่อง ระบุชื่อยาเสพติดให้โทษในประเภท 5 พ.ศ.2565 มีผลบังคับใช้ ทำให้ทุกส่วนของกัญชาและกัญชงไม่เป็นยาเสพติด ยกเว้นสารสกัดที่มีสาร THC เกินร้อยละ 0.2 โดยน้ำหนัก ดังนั้น ประชาชนสามารถปลูก เสพ จำหน่าย นำเข้า ส่งออก หรือมี กัญชา กัญชง ไว้ในครอบครองได้โดยไม่มีความผิดอีกต่อไป สำหรับผู้ที่ต้องการปลูกเพียงแค่จดแจ้งผ่านทางเว็บไซต์หรือแอปพลิเคชัน “ปลูกกัญ” เพื่อให้ประชาชนสามารถใช้ประโยชน์ทางเศรษฐกิจ สร้างรายได้จากพืชสมุนไพรของไทยเพิ่มมากขึ้น อย่างไรก็ตาม หากนำไปผลิตเป็นผลิตภัณฑ์ เช่น อาหาร ยา เครื่องสำอาง ยังคงต้องได้รับอนุญาตตามกฎหมายของผลิตภัณฑ์นั้น ๆ ผู้สนใจสอบถามเพิ่มเติมได้ที่ สายด่วน อย. 1556 กด 3
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันอังคารที่ 29 มิถุนายน 2564
นายกรัฐมนตรีพอใจไทยอันดับ 1 อาเซียน ต่อเนื่อง 3 ปี ในรายงานประเทศที่มีการพัฒนายั่งยืนของสหประชาชาติ (UN SDGs)
นายกรัฐมนตรีพอใจไทยอันดับ 1 อาเซียน ต่อเนื่อง 3 ปี ในรายงานประเทศที่มีการพัฒนายั่งยืนของสหประชาชาติ (UN SDGs)
นายอนุชา บูรพชัยศรี โฆษกประจำสำนักนายกรัฐมนตรี เปิดเผยว่า มหาวิทยาลัย Cambridge ได้เผยแพร่รายงานการพัฒนาอย่างยั่งยืนปี 2564 (Sustainable Development Report 2021) พบว่าประเทศไทยได้รับการจัดอันดับที่ 43 ของโลก จากทั้งหมด 165 ประเทศทั่วโลก เป็นอันดับ 1 ของอาเซียนต่อเนื่องเป็นปีที่ 3 แล้ว และเป็นลำดับ 3 ในทวีปเอเชีย ในรายงานการจัดอันดับการพัฒนาอย่างยั่งยืนนี้
ซึ่งรายงานการพัฒนาที่ยั่งยืน “SDG Index” เป็นการประเมินความก้าวหน้าในการบรรลุเป้าหมายการพัฒนาที่ยั่งยืน 17 ข้อ ทั้งนี้ ประเทศไทยมีคะแนนเฉลี่ยรวม 74.19 ซึ่งสูงกว่าค่าเฉลี่ยของภูมิภาคเอเชียตะวันออกและเอเชียใต้ที่ 65.7 คะแนน และในรายงานได้ระบุว่า ไทยบรรลุเป้าหมายแล้วในหัวข้อ SDG 1 ขจัดความยากจน (No Poverty) ทั้งยังมีเป้าหมาย SDGs ที่มีสัดส่วนของตัวชี้วัดที่บรรลุเป้าหมายแล้ว (Achieved) และมีแนวโน้มจะบรรลุตามเป้าประสงค์ระยะยาว ประกอบด้วย SDG 4 คุณภาพการศึกษา (Quality Education) SDG 6 การจัดการน้ำและสุขาภิบาล (Clean Water and Sanitation) และ SDG 9 อุตสาหกรรม นวัตกรรม โครงสร้างพื้นฐาน (Industry, Innovation and Infrastructure) โดยยังมีเป้าหมายที่ยังคงเป็นความท้าทายสูง (สถานะสีแดง) ได้แก่ SDG 2 ขจัดความหิวโหย (Zero Hunger) SDG 3 มีสุขภาพและความเป็นอยู่ที่ดี (Good Health and Wellbeing) SDG 10 ลดความเหลื่อมล้ำ (Reduced Inequality) SDG 14 การใช้ประโยชน์จากมหาสมุทรและทรัพยากรทางทะเล (Life under Water) และ SDG 15 การใช้ประโยชน์จากระบบนิเวศน์ทางบก (Life on Land)
อย่างไรก็ดี รายงานยังระบุว่า ครั้งนี้ถือเป็นครั้งแรกนับตั้งแต่ผู้นำประเทศสมาชิกสหประชาชาติทั้ง 193 ประเทศได้รับรองเป้าหมายการพัฒนาที่ยั่งยืนเมื่อปี 2015 ที่รายงานประจำปีแสดงความก้าวหน้าในการดำเนินงานที่ ‘ถดถอย’ ในการขับเคลื่อน SDGs เนื่องจากการระบาดใหญ่ของโควิด-19 ไม่เพียงก่อให้เกิดภาวะฉุกเฉินด้านสุขภาพระดับโลกเท่านั้น แต่ยังสร้างวิกฤติการพัฒนาที่ยั่งยืนอีกด้วย
ซึ่งในรายงานฉบับนี้ ออสเตรเลียได้รับการจัดอันดับที่ 35 มาเลเซียอันดับที่ 65 สิงคโปร์อันดับที่ 76 และอินโดนีเซียลำดับที่ 97
วันจันทร์ที่ 27 กันยายน 2564
กระทรวงยุติธรรม ประชุมคณะกรรมการกองทุนยุติธรรม ครั้งที่ ๗/๒๕๖๔ ผ่านสื่ออิเล็กทรอนิกส์ในรูปแบบระบบวิดีทัศน์ทางไกล (Video Conference)
กระทรวงยุติธรรม ประชุมคณะกรรมการกองทุนยุติธรรม ครั้งที่ ๗/๒๕๖๔ ผ่านสื่ออิเล็กทรอนิกส์ในรูปแบบระบบวิดีทัศน์ทางไกล (Video Conference)
ในวันจันทร์ที่ ๒๗ กันยายน ๒๕๖๔ เวลา ๑๔.๐๐ น. ณ ห้องประชุม ๔ – ๐๓ ชั้น ๔ กระทรวงยุติธรรม ถนนแจ้งวัฒนะ เขตหลักสี่ กรุงเทพมหานคร ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมคณะกรรมการกองทุนยุติธรรม ครั้งที่ ๗/๒๕๖๔ ผ่านสื่ออิเล็กทรอนิกส์ในรูปแบบระบบวิดีทัศน์ทางไกล (Video Conference) โดยมี น.ส.ณัฐธ์ภัสส์ ยงใจยุทธ ผู้ช่วยรัฐมนตรีประจำกระทรวงยุติธรรม นายวัลลภ นาคบัว รองปลัดกระทรวงยุติธรรม นายมนินธ์ สุทธิวัฒนานิติ ผู้อำนวยการสำนักงานกองทุนยุติธรรม และคณะกรรมการฯ เข้าร่วมฯ
ในการนี้ ที่ประชุมได้รายงานผลการดำเนินงานตามบันทึกข้อตกลงการประเมินของกองทุนยุติธรรม ประจำปีบัญชี ๒๕๖๔ และรายงานผลการช่วยเหลือเยียวยาแก่ผู้เสียหายและจำเลยในคดีอาญาของสำนักงานช่วยเหลือทางการเงินแก่ผู้เสียหายและจำเลยในคดีอาญา รวมทั้งรายงานความคืบหน้าด้านคดี
ทั้งนี้ คณะกรรมการฯ ได้หารือร่วมกันในการพิจารณารายงานผลการตรวจสอบภายในและการกำหนดแนวทางในการติดตามการดำเนินงานตามข้อเสนอแนะของผู้ตรวจสอบภายใน และร่างประกาศคณะกรรมการกองทุนยุติธรรม เรื่อง แบบหนังสือรับรองการชำระเงินของกองทุนยุติธรรม พ.ศ. .... ตลอดจนปฏิทินการประชุมคณะกรรมการกองทุนยุติธรรม ประจำปีบัญชี ๒๕๖๕ อันเป็นการพัฒนาการดำเนินงานของกองทุนยุติธรรมให้ประชาชนสามารถเข้าถึงการช่วยเหลือได้อย่างสะดวก และรวดเร็วยิ่งขึ้นต่อไป
วันพุธที่ 6 ตุลาคม 2564
ผู้ว่าการรถไฟแห่งประเทศไทย ลงพื้นที่ประชุมติดตามมาตรการรักษาความปลอดภัย และตรวจเยี่ยมสร้างขวัญกำลังใจแก่ผู้ปฏิบัติงานในพื้นที่เสี่ยงภัยจังหวัดชายแดนภาคใต้
ผู้ว่าการรถไฟแห่งประเทศไทย นำคณะผู้บริหารการรถไฟแห่งประเทศไทย (รฟท.) เดินทางลงพื้นที่สถานีชุมทางหาดใหญ่ จังหวัดสงขลา เพื่อประชุมติดตามการปฏิบัติงานและมาตรการรักษาความปลอดภัยในพื้นที่เสี่ยงภัยจังหวัดชายแดนภาคใต้ พร้อมทั้งตรวจเยี่ยมศูนย์ขนถ่ายตู้สินค้า
เมื่อวันที่ 5 ตุลาคม 2564 นายนิรุฒ มณีพันธ์ ผู้ว่าการรถไฟแห่งประเทศไทย นำคณะผู้บริหารการรถไฟแห่งประเทศไทย (รฟท.) เดินทางลงพื้นที่สถานีชุมทางหาดใหญ่ จังหวัดสงขลา เพื่อประชุมติดตามการปฏิบัติงานและมาตรการรักษาความปลอดภัยในพื้นที่เสี่ยงภัยจังหวัดชายแดนภาคใต้ พร้อมทั้งตรวจเยี่ยมศูนย์ขนถ่ายตู้สินค้าคอนเทนเนอร์ (CY) สถานีบางกล่ำ และพูดคุยแลกเปลี่ยนรับฟังความคิดเห็นกับพนักงานสถานี โรงรถจักร สหภาพแรงงานฯ หาดใหญ่ เพื่อสร้างขวัญกำลังใจให้แก่ผู้ปฏิบัติงานในพื้นที่ ทั้งนี้ ผู้ว่าการรถไฟฯ ได้มอบของที่ระลึกให้พนักงานด้านปฏิบัติการที่ปฏิบัติงานในพื้นที่เสี่ยงภัย พนักงานรถไฟ ตำรวจรถไฟ กองร้อยรักษาดินแดนประจำขบวนรถไฟ พร้อมทั้งได้ดำเนินการหารือพิจารณาค่าตอบแทนพิเศษแก่เจ้าหน้าที่ผู้ปฏิบัติงานในพื้นที่เสี่ยงภัย และติดตามการปูนบำเหน็จเป็นกรณีพิเศษให้แก่พนักงานในพื้นที่อีกด้วย
นายนิรุฒ มณีพันธ์ ผู้ว่าการรถไฟแห่งประเทศไทย กล่าวว่า รฟท. ละอาสาสมัครรักษาดินแดน เพื่อจัดทำแผนความปลอดภัยของการเดินรถ ในพื้นที่เสี่ยงภัยจังหวัดชายแดนภาคใต้ พร้อมทั้งซักซ้อมทำความเข้าใจกับเจ้าหน้าที่ในการปฏิบัติหน้าที่เพื่อสร้างความปลอดภัยในการบริการเดินทาง ขณะเดียวกันยังได้เร่งติดตามการซ่อมบำรุงระบบอาณัติสัญญาณ ระบบรางในพื้นที่เสี่ยงภัยที่ชำรุดเสียหายให้แล้วเสร็จโดยเร็ว ตลอดจนได้พิจารณาแผนเดินรถเพื่ออำนวยความสะดวกและสร้างความปลอดภัยในการให้บริการภายในพื้นที่เสี่ยงด้วย ดังนั้น จึงขอให้ประชาชนทุกคนมีความมั่นใจว่าจะได้รับความดูแลจาก รฟท. อย่างดีที่สุด
ส่วนการตรวจเยี่ยมศูนย์ขนถ่ายตู้สินค้าคอนเทนเนอร์ (CY) แห่งแรกในจังหวัดสงขลา ที่หน้าสถานีรถไฟบางกล่ำ จังหวัดสงขลา การรถไฟฯ ได้มีการผลักดันเป็นศูนย์ให้บริการขนส่งทางรางที่ทันสมัย มีประสิทธิภาพ ตามนโยบายของรัฐบาล และกระทรวงคมนาคม เพื่อต้องการส่งเสริมการขนส่งสินค้าทางตู้คอนเทนเนอร์ผ่านระบบรางเชื่อมโยงไปยังภูมิภาคอื่นของประเทศ ตลอดจนสนับสนุนให้ผู้ประกอบการ หันมาใช้บริการขนส่งทางรางเพิ่มขึ้น เพื่อช่วยประหยัดค่าขนส่ง เสริมศักยภาพในระบบโลจิสติกส์ ลดปัญหาความแออัดจราจรทางถนน และสามารถสร้างรายได้ให้กับประชาชนในท้องถิ่นได้อีกทางหนึ่งด้วย
วันจันทร์ที่ 27 กันยายน 2564
ศบค. ผ่อนคลายมาตรการเพิ่มเติมในพื้นที่สีแดงเข้ม เริ่ม 1 ต.ค. 64
....
ที่ประชุม ศบค. วันนี้ (27 ก.ย.) มีมติผ่อนคลายมาตรการป้องกันและควบคุมโรคโควิด-19 เพิ่มเติม สำหรับพื้นที่ควบคุมสูงสุดและเข้มงวด 29 จังหวัด ตั้งแต่วันที่ 1 ต.ค. 64 เป็นต้นไป ดังนี้
.
✅ลดเวลาห้ามออกนอกเคหสถาน (เคอร์ฟิว) เป็น 22.00 – 04.00 น. (อย่างน้อย 15 วัน)
✅โรงภาพยนตร์, การเล่นดนตรีในร้านอาหาร, ศูนย์พัฒนาเด็กเล็ก, ห้องสมุด, พิพิธภัณฑ์, ศูนย์การเรียนรู้, ร้านทำเล็บ – สัก, สปา, กีฬาในร่ม เปิดดำเนินการได้
✅ศูนย์การค้า เปิดได้ถึง 21.00 น. (ยกเว้น เครื่องเล่น ร้านเกม สวนสนุก ห้องประชุม/จัดเลี้ยง)
✅ร้านอาหาร/ร้านสะดวกซื้อ/ตลาด เปิดได้ถึง 21.00 น.
✅ร้านเสริมสวย สถานเสริมความงาม เปิดได้ถึง 21.00 น. (ยกเว้นบริการอบไอน้ำ)
✅สถานที่เล่นกีฬา เปิดได้ถึง 21.00 น. (ในร่มห้ามมีผู้ชม/กลางแจ้งมีผู้ชมได้ไม่เกิน 25%)
.
โดยผู้ประกอบการจะต้องมีการตรวจสอบและปรับปรุงระบบหมุนเวียนอากาศ รวมทั้งจัดสถานที่ให้เป็นไปตามมาตรการ COVID Free Setting ก่อนเปิดทำการ
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันอังคารที่ 17 พฤษภาคม 2565
ครม.ไฟเขียวแผนปฏิบัติการด้านทรัพยากรน้ำ ประจำปีงบประมาณ 2566 วงเงินรวม 334,256 ล้านบาท  59,334 รายการ กระทรวงเกษตรฯวงเงินมากที่สุด 159,226 ล้านบาท
ครม.ไฟเขียวแผนปฏิบัติการด้านทรัพยากรน้ำ ประจำปีงบประมาณ 2566 วงเงินรวม 334,256 ล้านบาท  59,334 รายการ กระทรวงเกษตรฯวงเงินมากที่สุด 159,226 ล้านบาท รองลงมาเป็น มหาดไทย 142,115 ล้านบาท
วันที่ 17 พ.ค. 2565 น.ส.ไตรศุลี ไตรสรณกุล รองโฆษกประจำสำนักนายกรัฐมนตรีกล่าวว่า คณะรัฐมนตรี(ครม.)รับทราบแผนปฏิบัติการด้านทรัพยากรน้ำ ประจำปีงบประมาณ 2566 ตามที่คณะกรรมการทรัพยากรน้ำแห่งชาติ(กนช.) ได้เห็นชอบแผนดังกล่าว และให้ใช้พิจารณาในการจัดทำงบประมาณประจำปีงบประมาณ 2566 โดยทางสำนักงานทรัพยากรน้ำแห่งชาติ(สทนช.) ได้แจ้งสำนักงบประมาณเพื่อใช้เป็นข้อมูลในการพิจารณาคำของบประมาณประจำปีงบประมาณ 2566 เรียบร้อยแล้ว
สำหรับแผนปฏิบัติการด้านทรัพยากรน้ำ ประจำปีงบประมาณ 2566 มีจำนวน 59,334 รายการ วงเงินรวม 334,256 ล้านบาท จาก 26 หน่วยงาน 77 จังหวัด และองค์กรปกครองส่วนท้องถิ่น โดยเมื่อแยกตามลุ่มน้ำจะมีรายการที่สำคัญ เช่น ลุ่มน้ำเจ้าพระยา 2,521 รายการ วงเงิน 53,118 ล้านบาท, ลุ่มน้ำมูล 6,683 รายการ วงเงิน 34,723 ล้านบาท, ลุ่มน้ำโขงตะวันออกเฉียงเหนือ 10,302 รายการ วงเงิน 29,589 ล้านบาท, ลุ่มน้ำชี 5,889 รายการ วงเงิน 27,887 ล้านบาท,ลุ่มน้ำท่าจีน 1,542 รายการ วงเงิน 21,275 ล้านบาท , ลุ่มน้ำภาคใต้ฝั่งตะวันออกตอนบน 1,499 รายการ วงเงิน 17,875 ล้านบาท เป็นต้น
ขณะที่เมื่อแยกตามแผนแม่บทการบริหารจัดการทรัพยากรน้ำ 20 ปี แผนปฏิบัติการด้านทรัพยากรน้ำ ประจำปีงบประมาณ 2566 จะประกอบด้วย การจัดการน้ำอุปโภค บริโภค 6,381 รายการ วงเงิน 18,383 ล้านบาท , การสร้างความมั่นคงของน้ำภาคการผลิต 27,754 รายการ วงเงิน 147,882 ล้านบาท, การจัดการน้ำท่วมและอุทกภัย 3,630 รายการ วงเงิน 125,640 ล้านบาท, การจัดการคุณภาพน้ำและอนุรักษ์ทรัพยากรน้ำ 2,028 รายการ วงเงิน 19,484 ล้านบาท, การอนุรักษ์ฟื้นฟูสภาพป่าต้นน้ำ 18,817 รายการ วงเงิน 1,575 ล้านบาท และการบริหารจัดการ 724 รายการ วงเงิน 21,289 ล้านบาท
น.ส.ไตรศุลีกล่าวว่า เมื่อแยกตามกระทรวงและหน่วยงานพบว่า กระทรวงเกษตรและสหกรณ์วงเงินมากที่สุด 159,226 ล้านบาท 15,862 รายการ รองลงมาเป็น กระทรวงมหาดไทย 142,115 ล้านบาท 22,194 รายการ,กระทรวงทรัพยากรธรรมชาติและสิ่งแวดล้อม 22,170 ล้านบาท 20,971 รายการ ,กระทรวงคมนาคม 6,274 ล้านบาท 61 รายการ,สำนักนายกรัฐมนตรี 2,135 ล้านบาท 77 รายการ,กระทรวงกลาโหม 1,264 ล้านบาท 133 รายการ ,กระทรวงการอุดมศึกษา วิทยาศาสตร์ วิจัยและนวัตกรรม 645 ล้านบาท 29 รายการ, กระทรวงดิจิทัลเพื่อเศรษฐกิจและสังคม 398 ล้านบาท 5 รายการ
วันอังคารที่ 11 มกราคม 2565
ครม.เคาะ ปรับแก้กฎกระทรวงขอสัญชาติไทย ต่างด้าวต้องผ่านการทดสอบภาษาไทย
ครม.เคาะ ปรับแก้กฎกระทรวงขอสัญชาติไทย ต่างด้าวต้องผ่านการทดสอบภาษาไทย
วันที่ 11 มกราคม 2565 นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 11 มกราคม 2565 ว่า ครม.อนุมัติร่างกฎกระทรวงกำหนดหลักเกณฑ์ วิธีการ แบบการขอสัญชาติไทย การแปลงสัญชาติเป็นไทย การสละสัญชาติไทย การกลับคืนสัญชาติไทย และค่าธรรมเนียม พ.ศ. .... ตามที่กระทรวงมหาดไทยเสนอ ซึ่งเป็นการปรับปรุงกฎกระทรวง พ.ศ.2510 ออกตามความในพระราชบัญญัติสัญชาติ พ.ศ.2508 เพื่อให้สอดคล้องกับสภาวการณ์ปัจจุบันและทำให้การบังคับใช้กฎหมายเป็นไปอย่างมีประสิทธิภาพ โดยมีสาระสำคัญดังนี้
1.กำหนดสถานที่ยื่นคำขอมีสัญชาติไทย การขอแปลงสัญชาติเป็นไทย การขอกลับคืนสัญชาติไทย และการขอสละสัญชาติไทย ดังนี้ 1)ผู้มีชื่อตามทะเบียนราษฎรในเขตกรุงเทพมหานคร ให้ยื่นคำขอที่กรมการปกครอง 2)ผู้มีชื่ออยู่ในจังหวัดอื่นนอกเขตกรุงเทพมหานคร ให้ยื่นคำขอที่จังหวัด 3)ผู้มีภูมิลำเนาอยู่ต่างประเทศ ให้ยื่นคำขอที่สถานเอกอัครราชทูตหรือสถานกงสุลใหญ่
2.กำหนดเอกสารหลักฐานประกอบการยื่นคำขอ ดังนี้ 1)หญิงต่างด้าวขอมีสัญชาติไทยตามสามี ให้ยื่นคำตามแบบ สช.1 พร้อมหลักฐาน เช่น บัตรประจำตัว ใบสำคัญการสมรส รูปถ่าย 2)คนต่างด้าวขอแปลงสัญชาติเป็นไทย ให้ยื่นคำขอตามแบบ สช.2 พร้อมหลักฐาน เช่น บัตรประจำตัว รูปถ่าย หลักฐานการประกอบอาชีพ หลักฐานการศึกษา 3)ขอแปลงสัญชาติเป็นไทยให้แก่คนต่างด้าวที่เป็นคนไร้ความสามารถ ผู้เยาว์ หรือเป็นบุตรบุญธรรมของคนสัญชาติไทย ให้ยื่นคำขอตามแบบ สช.3 พร้อมหลักฐาน เช่น สำเนาคำสั่งของศาลแต่งตั้งให้เป็นผู้อนุบาล หลักฐานของคนไร้ความสามารถ
3.กำหนดระยะเวลาในการพิจารณาและตรวจสอบคุณสมบัติ ต้องดำเนินการให้แล้วเสร็จภายใน 90 วัน กรณีที่ยื่นต่างประเทศ ต้องดำเนินการให้แล้วเสร็จภายใน 120 วัน ทั้งนี้ เจ้าหน้าที่สามารถขอขยายระยะเวลาได้อีกครั้งละไม่เกิน 30 วัน แต่ไม่เกิน 2 ครั้ง และต้องมีเหตุผลจำเป็นเท่านั้น จากเดิมที่ไม่กำหนดระยะเวลาการพิจารณาและการตรวจสอบคุณสมบัติ
4.กำหนดให้คนต่างด้าวที่ขอแปลงสัญชาติเป็นไทย จะต้องมีความรู้ภาษาไทย ต้องพูดและฟังภาษาไทยเข้าใจได้ โดยต้องผ่านการทดสอบจากคณะอนุกรรมการที่แต่งตั้งโดยคณะกรรมการกลั่นกรองเกี่ยวกับสัญชาติ หรือมีหนังสือรับรองจากสถานศึกษาที่ได้รับการรับรองจากกระทรวงศึกษาธิการ แสดงว่าเป็นผู้การศึกษาเล่าเรียนสถานศึกษาในประเทศไทย ไม่ต่ำกว่าระดับประถมศึกษา จากเดิมที่กำหนดให้จะต้องมีความรู้ภาษาไทย พูดภาษาไทย และฟังไทยเข้าใจได้เท่านั้น
5.กำหนดค่าธรรมเนียม เช่น 1)คำขอแปลงสัญชาติเป็นไทย ครั้งละ 10,000 บาท (เดิม 5,000 บาท) 2)คำขอแปลงสัญชาติเป็นไทย สำหรับบุตรที่ยังไม่บรรลุนิติภาวะของผู้แปลงสัญชาติเป็นคนไทย ครั้งละ 5,000 บาท (เดิม 2,500 บาท) 3)หนังสือสำคัญการแปลงสัญชาติเป็นไทย ฉบับละ 1,000 บาท (เดิม 500 บาท) 4)คำขอกลับคืนสัญชาติไทย ครั้งละ 2,000 บาท (เดิม 1,000 บาท)
................................
วันพุธที่ 29 กันยายน 2564
นายกรัฐมนตรี ชื่นชมโครงการสมาชิกวุฒิสภาพบประชาชน ถือเป็นจุดร่วมระหว่างฝ่ายบริหารและฝ่ายนิติบัญญัติ เพื่อสร้างความผาสุกให้เกิดขึ้นแก่ประชาชน
นายกรัฐมนตรี ชื่นชมโครงการสมาชิกวุฒิสภาพบประชาชน ถือเป็นจุดร่วมระหว่างฝ่ายบริหารและฝ่ายนิติบัญญัติ เพื่อสร้างความผาสุกให้เกิดขึ้นแก่ประชาชน
วันนี้ (29 ก.ย.64) เวลา 09.30 น. พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวคำปราศรัยผ่านคลิปวิดีโอ เนื่องในพิธีเปิดการสัมมนาการดำเนินโครงการสมาชิกวุฒิสภาพบประชาชน ประจำปีงบประมาณ พ.ศ. 2564 ภายใต้หัวข้อ “ครบรอบ 2 ปี สว. พบประชาชน ประชาชนได้อะไร” เพื่อสร้างขวัญกำลังใจในการทำงานให้แก่สมาชิกวุฒิสภา และผู้แทนประชาชน ณ ห้องประชุมคณะกรรมาธิการหมายเลข 402 – 403 ชั้น 4 อาคารรัฐสภา (ฝั่งวุฒิสภา) โดยมีศาสตราจารย์พิเศษ พรเพชร วิชิตชลชัย ประธานวุฒิสภา พร้อมด้วยรองประธานวุฒิสภา สมาชิกวุฒิสภา พลเอก อนุพงษ์ เผ่าจินดา รัฐมนตรีว่าการกระทรวงมหาดไทย ผู้บริหารส่วนราชการ และผู้แทนภาคประชาชน เข้าร่วมงาน และมีการถ่ายทอดสดผ่าน Facebook Live เพจ วุฒิสภา และทางวิทยุและโทรทัศน์รัฐสภา ให้ประชาชนทั่วไปและผู้สนใจร่วมรับฟังการเปิดสัมมนาครั้งนี้ด้วย
โอกาสนี้ นายกรัฐมนตรี ขอบคุณวุฒิสภาที่ได้มีการจัดทำโครงการดังกล่าวอย่างต่อเนื่องเป็นปีที่ 2 โดยย้ำว่าการแก้ไขปัญหาความเดือดร้อนของประชาชนถือเป็นภารกิจสำคัญของรัฐบาล อย่างไรก็ดีแม้จะมีกลไกต่าง ๆ ของรัฐในการแก้ไขช่วยเหลือปัญหา ให้แก่ประชาชนแล้ว แต่ก็ไม่อาจจะครอบคลุมปัญหาความเดือดร้อนของประชาชนได้ทั้งหมด ซึ่งการที่สมาชิกวุฒิสภาได้เข้ามามีส่วนร่วมในการรับฟังปัญหาอุปสรรคของประชาชนร่วมกับส่วนราชการที่เกี่ยวข้อง จึงถือเป็นการสร้างคุณประโยชน์ให้แก่ประเทศชาติอีกทางหนึ่ง และเป็นจุดร่วมระหว่างฝ่ายบริหารและฝ่ายนิติบัญญัติ ในการสร้างความผาสุกให้เกิดขึ้นแก่ประชาชน พร้อมขอให้หน่วยงานของรัฐให้ความร่วมมืออย่างเต็มกำลังความสามารถ เพื่อร่วมกันแก้ไขปัญหาอุปสรรคให้ประชาชน เพื่อให้ประเทศชาติก้าวไปข้างหน้าอย่างมั่นคง มั่งคั่งและยั่งยืนสืบไป
--------------------
กลุ่มประชาสัมพันธ์และเผยแพร่ สำนักโฆษก
วันเสาร์ที่ 31 กรกฎาคม 2564
ดีอีเอส-เอ็นที พัฒนาโซลูชั่นช่วยงาน ร.พ.ดูแลผู้ป่วยโควิดกลุ่มสีเขียว
ดีอีเอส-เอ็นที พัฒนาโซลูชั่นช่วยงาน ร.พ.ดูแลผู้ป่วยโควิดกลุ่มสีเขียว
นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)โพสต์ข้อความผ่านFacebookระบุว่ากระทรวงดิจิทัลเพื่อเศรษฐกิจและสังคมร่วมกับบริษัทโทรคมนาคมแห่งชาติจำกัด(มหาชน)ได้พัฒนาDE Home Isolation Solutionเพื่อให้โรงพยาบาลสามารถบริหารจัดการผู้ป่วยโควิดได้อย่างมีประสิทธิภาพโดยผู้ที่ติดเชื้อโควิดจะติดต่อไปที่โรงพยาบาลด้วยLineและลงทะเบียนเป็นผู้ป่วยในระบบทางโรงพยาบาลสามารถใช้ระบบนี้ติดต่อกับคนไข้เพื่อทำการประเมินอาการถ้าเป็นผู้ป่วยที่ไม่มีอาการ(สีเขียว)ก็สามารถที่จะHome Isolationได้โดยโรงพยาบาลจะส่งยาและอุปกรณ์ที่จำเป็นไปให้คนไข้ร่วมกับการMonitorอาการผ่านทางช่องทางLine OAและปรึกษาแพทย์ผ่านระบบVDO Callเพื่อลดความแออัดโดยหากคนไข้มีอาการ(สีเหลืองหรือสีแดง)โรงพยาบาลก็จะจัดหาเตียงรองรับได้ทันการซึ่งจะทำให้สามารถบริหารจัดการเตียงได้อย่างมีประสิทธิภาพและลดความสูญเสียหากโรงพยาบาลใดมีความต้องการใช้Solutionนี้สามารถติดต่อมาที่ผมได้ที่chaiwut.t@mdes.go.thผมและทีมงานจะติดต่อกลับท่านเพื่อจัดทำระบบนี้ให้โรงพยาบาลนำไปใช้โดยไม่คิดค่าใช้จ่ายขอบคุณครับ
**********
วันอาทิตย์ที่ 17 ตุลาคม 2564
รัฐมนตรีว่าการกระทรวงยุติธรรม ชี้ยารักษาโควิดถูกลงหลังฟ้าทะลายโจรมาแรง กรมราชทัณฑ์ใช้รักษานักโทษหาย
รัฐมนตรีว่าการกระทรวงยุติธรรม ชี้ยารักษาโควิดถูกลงหลังฟ้าทะลายโจรมาแรง กรมราชทัณฑ์ใช้รักษานักโทษหาย เผยสื่ออังกฤษออกข่าวครึกโครม เชื่ออนาคตนักวิทยาศาสตร์ศึกษามากขึ้น เป็นประโยชน์ในวันข้างหน้า
นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวถึงกรณีที่ยารักษาโควิด-19 มีราคาถูกลงว่า ในช่วงแรกยาฟาวิพิราเวียร์มีราคาเม็ดละ 100 บาท ต้องกินถึงคนละ 50 เม็ด จะอยู่ที่ 5,000 บาทต่อคน โดยช่วงที่กรมราชทัณฑ์สั่งซื้อมาราคาลดลงมาเหลือเม็ดละ 50 บาท และยังมียาอาวีแกนซึ่งเป็นยาตัวเดียวกันกับยาฟาวิพิราเวียร์ แค่คนละยี่ห้อ ที่ขณะนี้ขายเพียงเม็ดละ 16 บาท ทำให้การรักษาตกแค่คนละ 800 บาทเท่านั้น ตนได้ถามผู้รู้หลายท่านว่าทำไมยาถึงถูกลง เป็นเพราะเราได้นำยาฟ้าทะลายโจรออกมาใช้หรือไม่ ซึ่งแม้แต่สื่อของประเทศอังกฤษยังออกข่าวคึกโครม ตรงนี้อาจจะทำให้โรงยาผลิตยาของฝรั่งและญี่ปุ่นตกใจ เพราะหากยังขายในราคาแพงผู้คนอาจจะหันมาใช้ยาฟ้าทะลายโจรมากขึ้นเพราะราคาถูกมาก ราคาแค่เม็ดละ 1 บาท
นายสมศักดิ์ กล่าวอีกว่า ตนรู้สึกดีใจที่ได้นำข้อมูลจริงจากเรือนจำกลางเชียงใหม่และเรือนจำอื่นๆ ที่ได้ใช้ยาฟ้าทะลายโจรรักษาผู้ต้องขังที่ติดเชื้อโควิด มาเผยแพร่สู่สาธารณชน จนข่าวแพร่กระจายไปยังเมืองนอก ทำให้ยารักษาโควิดมีราคาที่ถูกลง ซึ่งอาจจะเป็นความบังเอิญแต่ก็ไม่ใช่ เพราะเป็นความจริงที่เกิดขึ้น และตนไม่ได้สร้างข่าวเพื่อให้ใครเสียหาย แต่เป็นการนำข้อมูลจริงมาเสนอ บริษัทที่ผลิตยาครองตลาดมานาน การทำยาลดราคา แสดงให้เห็นว่ายาฟ้าทะลายโจรเป็นอีกสิ่งที่ทำให้การรักษาโควิดมีราคาที่ต่ำลง ตนเชื่อมั่นว่า การศึกษาฟ้าทะลายโจรจะกว้างไกลมากขึ้น ทำให้นักวิทยาศาสตร์หันมาศึกษามากขึ้น ซึ่งจะมีประโยชน์อย่างมากในอนาคต
วันจันทร์ที่ 18 ตุลาคม 2564
นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม ส่งความห่วงใย มอบถุงยังชีพให้ผู้สูงอายุ ผู้ป่วยติดเตียง ผู้พิการ และผู้ได้รับผลกระทบจากน้ำท่วม อ.พิมาย
...
วันจันทร์ที่ 18 ตุลาคม 2564 เวลา 10.00 น. นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม ลงพื้นที่ อ.พิมาย จ.นครราชสีมา เพื่อเยี่ยมและให้กำลังใจประชาชนที่ประสบภัยน้ำท่วม จากมวลน้ำที่ไหลมาจากอ่างเก็บน้ำลำเชียงไกร ได้ไหลเข้าท่วมบ้านเรือนในพื้นที่ตำบลต่างๆ ทำให้พี่น้องประชาชนได้รับความเดือดร้อน โดยได้มอบถุงยังชีพให้ผู้นำเพื่อมอบให้ผู้สูงอายุ ผู้ป่วยติดเตียง ผู้พิการ ผู้ได้รับผลกระทบจากน้ำท่วม จำนวน 1,000 ชุด ตามจุดต่างๆ ดังนี้
• วัดบ้านตลาดประดู่ ต.กระชอน จำนวน 100 ชุด
• ศาลาวัดโนนชงโลง ต.กระชอน จำนวน 250 ชุด
• อบต.กระชอน ต.กระชอน จำนวน 170 ชุด
• ศาลาประชาคมบ้านสำโรงใหญ่ ต.กระชอน จำนวน 151 ชุด
• ศาลาประชาคม บ้านตูมเมือง ต.กระชอน จำนวน 100 ชุด
• วัดบ้านโนนพุทรา ต.กระชอน จำนวน 210 ชุด
วันอังคารที่ 21 กันยายน 2564
ครม.อนุมัติหลักการร่างกฎกระทรวงคุ้มครองแรงงานในงานประมงฉบับปรับปรุงใหม่ ยกมาตรฐานคุ้มครองแรงงานประมงทะเล
ครม.อนุมัติหลักการร่างกฎกระทรวงคุ้มครองแรงงานในงานประมงฉบับปรับปรุงใหม่ ยกมาตรฐานคุ้มครองแรงงานประมงทะเล
วันนี้ 21 ก.ย. 64 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า คณะรัฐมนตรี(ครม.)อนุมัติหลักการร่างกฎกระทรวงคุ้มครองแรงงานในงานประมง โดยมีสาระสำคัญเป็นการปรับปรุงกฎกระทรวงคุ้มครองแรงงานในงานประมงทะเล พ.ศ. 2557 และกฎกระทรวงคุ้มครองแรงงานในงานประมงทะเล(ฉบับที่ 2 ) พ.ศ.2561 ซึ่งปัจจุบันกฎหมายทั้ง 2 ฉบับมีบทบัญญัติบางประการไม่สอดคล้องกับสภาพการจ้างแรงงานและสภาพการทำงานในเรือประมงทะเล
สำหรับรายละเอียดสำคัญที่ปรับปรุงแก้ไข ได้แก่ กำหนดห้ามนายจ้าง จ้างลูกจ้างที่มีอายุต่ำกว่า 18 ปีทำงานในเรือประมง และกำหนดให้นายจ้างดำเนินการจัดให้ลูกจ้างมีเวลาพัก จัดทำสัญญาจ้าง นำลูกจ้างซึ่งเป็นคนประจำเรือกลับเข้ามาในราชอาณาจักร และจัดทำทะเบียนลูกจ้าง จัดทำเอกสารเกี่ยวกับการจ่ายค่าจ้างและค่าทำงานในวันหยุด, กำหนดให้ยื่นคำร้องว่านายจ้างไม่ปฏิบัติตามกฎกระทรวง, กำหนดให้มีการจ่ายค่าจ้างและค่าทำงานในวันหยุด กำหนดให้จ่ายค่าจ้างแก่ลูกจ้างเป็นค่าจ้างรายเดือน และจ่ายค่าจ้าง ค่าทำงานในวันหยุดให้แก่ลูกจ้างผ่านบัญชีธนาคารของลูกจ้าง
นอกจากนี้ยังกำหนดให้ลูกจ้างมีวันหยุดประจำปี มีสิทธิลาป่วย และให้นายจ้างจ่ายเงินให้แก่ลูกจ้างที่ตกค้างอยู่ในต่างประเทศเนื่องจากการทำงาน, กำหนดให้นายจ้างจัดให้มีอาหาร น้ำดื่มที่มีคุณภาพถูกสุขลักษณะในปริมาณที่เพียงพอ อุปกรณ์หรือระบบสื่อสารผ่านดาวเทียม และให้ความรู้แก่ลูกจ้างเกี่ยวกับสภาพการทำงาน การใช้เครื่องมือ สุขภาพอนามัย สภาพความเป็นอยู่บนเรือ และอุปกรณ์ความปลอดภัยบนเรือก่อนการทำงาน และหากนายจ้างได้จัดทำสัญญาจ้าง ทะเบียนลูกจ้างในงานประมงทะเลตามกฎกระทรวงคุ้มครองแรงงานในงานประมงทะเล พ.ศ. 2557 และที่แก้ไขเพิ่มเติมโดยกฎกระทรวงคุ้มครองแรงงานในงานประมงทะเล(ฉบับที่ 2 ) พ.ศ.2561 ให้ถือว่านายจ้างได้จัดทำสัญญาจ้างและทะเบียนลูกจ้างตามกฎกระทรวงนี้แล้ว
........................
กลุ่มประชาสัมพันธ์และเผยแพร่ สำนักโฆษก
วันเสาร์ที่ 16 กรกฎาคม 2565
ออมสินออก “สินเชื่อ GSB บ้านแลกเงิน”
ออมสิน ออกสินเชื่อช่วยเสริมสภาพคล่อง เปลี่ยน บ้าน ที่ดิน คอนโด เป็นเงิน “สินเชื่อ GSB บ้านแลกเงิน” ผ่อนต่ำ 6 เดือนแรก แสนละ 399 บาท/เดือน ให้กู้สูงสุด 10 ล้านบาท ยื่นกู้ได้ถึง 31 ตุลาคม 2565
นายวิทัย รัตนากร ผู้อำนวยการธนาคารออมสิน เปิดเผยว่า ธนาคารได้เปิดให้บริการ สินเชื่อ GSB บ้านแลกเงิน ซึ่งเป็นสินเชื่อที่เปลี่ยนทรัพย์สินที่มีอยู่ให้เป็นเงินได้ ได้แก่ ที่ดิน (ไม่เป็นที่นา ที่ไร่ หรือที่สวน) สิ่งปลูกสร้าง หรือห้องชุด เพื่อช่วยเสริมสภาพคล่องในยามฉุกเฉิน ตอบโจทย์ผู้ที่ต้องการเพิ่มความคล่องตัวทางการเงินในกิจการของตนเอง นำไปลงทุนประกอบธุรกิจ เริ่มต้นอาชีพใหม่ หรือรีไฟแนนซ์เงินกู้ที่มีภาระดอกเบี้ยสูง รวมถึงผู้ที่ต้องการใช้เงินยามจำเป็น หรือใช้จ่ายในชีวิตประจำวัน
สินเชื่อ GSB บ้านแลกเงิน เป็นสินเชื่ออเนกประสงค์ที่เปิดกว้างสำหรับวัตถุประสงค์ในการขอกู้ ให้วงเงินกู้ไม่เกินรายละ 10 ล้านบาท สามารถใช้หลักทรัพย์ที่ปลอดจำนองมาเป็นหลักประกันได้ ทั้งที่ดินพร้อมสิ่งปลูกสร้าง / ห้องชุด (คอนโดมีเนียม) และที่ดิน ธนาคารให้กู้ไม่เกิน 90% /85% และ 60% ของราคาประเมิน ตามลำดับ คิดอัตราดอกเบี้ย 6 เดือนแรก อยู่ที่ 3.00% ต่อปี (MRR-3.245%) หรือคิดเป็นเงินงวดผ่อนต่ำใน 6 เดือนแรก เพียงแสนละ 399 บาทต่อเดือนเท่านั้น เดือนที่ 7-24 เท่ากับ MRR-1.955% (กรณีทำประกันชีวิตเพื่อคุ้มครองวงเงินสินเชื่อ) หรือ MRR-1.455% (กรณีไม่ทำประกันชีวิตเพื่อคุ้มครองวงเงินสินเชื่อ) และ ปีที่ 3 เป็นต้นไป MRR-0.50% หรือคิดเป็นดอกเบี้ยเฉลี่ย 3 ปี ต่ำสุดที่ 4.560% (ปัจจุบัน MRR ธนาคารออมสิน = 6.245%)
ทั้งนี้ เป็นสินเชื่อสำหรับผู้กู้ที่มีอาชีพและรายได้แน่นอน หากเป็นผู้มีรายได้ประจำ อายุผู้กู้กับระยะเวลาชำระคืนเงินกู้ รวมกันแล้วต้องไม่เกิน 65 ปี มีอายุงาน 6 เดือนขึ้นไป กรณีประกอบอาชีพอิสระหรือเจ้าของกิจการ อายุผู้กู้กับระยะเวลาชำระคืนเงินกู้ รวมกันแล้วต้องไม่เกิน 70 ปี ทำกิจการมาแล้ว 1 ปีขึ้นไป โดยสามารถยื่นกู้ได้ที่ธนาคารออมสินทุกสาขาทั่วประเทศ ตั้งแต่ 15 กรกฎาคม ถึง 31 ตุลาคม 2565 และจัดทำนิติกรรมสัญญาภายใน 30 พฤศจิกายน 2565
สอบถามรายละเอียดเพิ่มเติมได้ที่ GSB Contact Center โทร. 1115 และที่ facebook : GSB Society
วันพุธที่ 3 สิงหาคม 2565
กรมการขนส่งทางบก เปิดให้ประมูลหมายเลขทะเบียนรถสวย เลขเฮง เลขโชค เลขมั่งมีสำหรับรถเก๋ง  นำเงินเข้ากองทุนกปถ. ช่วยเหลือผู้พิการ
...
วันนี้ (3 ส.ค. 2565) ณ อาคาร 6 ชั้น 7 กรมการขนส่งทางบก กระทรวงคมนาคม นายจิรุตม์ วิศาลจิตร อธิบดีกรมการขนส่งทางบก เปิดการประมูลเบียนรถเลขสวยลักษณะพิเศษ สำหรับรถยนต์นั่งส่วนบุคคลไม่เกินเจ็ดคน ครั้งที่ 2 โดยผู้ที่สนใจประมูลได้พร้อมกันทั้งทางวาจา และประมูลผ่านระบบอินเทอร์เน็ตที่ www.tabienrod.com แบบเสนอราคาล่วงหน้าแบบกำหนดราคาขั้นสูง Maximum Bid หรือเสนอราคาแบบเรียลไทม์
ตามนโยบายนายศักดิ์สยาม ชิดชอบ รัฐมนตรีว่าการกระทรวงคมนาคม ให้มีการจัดแผ่นป้ายทะเบียนรถที่มีลักษณะพิเศษ เพื่อให้ประชาชนที่ต้องการเลขทะเบียนรถแบบพิเศษ โดยสามารถมีตัวอักษรมากกว่าสองตัวหรือมีตัวอักษรผสมสระหรือวรรณยุกต์ รวมกับหมายเลขทะเบียนไม่เกิน 7 หลักเพื่อเพิ่มรายได้ให้แก่กองทุนเพื่อความปลอดภัยในการใช้รถใช้ถนน (กปถ.) นำไปใช้ในกิจกรรมเสริมสร้างความปลอดภัยในการใช้รถใช้ถนนรวมทั้งสนับสนุนเป็นค่าอุปกรณ์ช่วยเหลือผู้พิการที่ประสบภัยจากการใช้รถใช้ถนน กรมการขนส่งทางบกได้รับนโยบายและจัดให้มีการประมูลหมายเลขทะเบียนรถเลขสวยลักษณะพิเศษครั้งที่ 1 และได้รับผลตอบรับเป็นอย่างดี ผลการประมูลหมายเลขที่ได้รับความนิยมจากผู้สนใจสูงสุด คือ “รวย 9999” มีผู้ประมูลร่วมเสนอราคาถึง 424 ครั้ง จนได้ผู้ชนะประมูลในราคา 18,560,000 บาท มียอดเงินจากการประมูลรวมทั้งหมด 372,560,000 บาท
ซึ่งคาดว่าหมายเลขทะเบียนรถเลขสวยลักษณะพิเศษ จะมีการประมูลมากที่สุดคือหมายเลข เฮง 9999 รวย 5555 และเฮง 555 และจะนำรายได้เข้ากองทุนเพื่อความปลอดภัยในการใช้รถใช้ถนน (กปถ.) เพื่อนำไปส่งเสริมกิจกรรมด้านความปลอดภัยทางถนนของประเทศไทยตามวัตถุประสงค์ เป็นจำนวนไม่ต่ำกว่า 100 ล้านบาท